26962 - Resultados de la búsqueda - Depósito Digital de Documentos de la UAB\nPágina principal > Resultados de la búsqueda: 26962\n5 p, 47.0 KB Educació per a la salut  / Limonero, Joaquim T. ; Moix Queraltó, Jenny (Universitat Autònoma de Barcelona. Departament de Psicologia Bàsica, Evolutiva i de l'Educació) ; Alvarez, Maria ; Universitat Autònoma de Barcelona. Facultat de Psicologia\n5 p, 56.8 KB Educació per a la salut  / Limonero, Joaquim ; Moix Queraltó, Jenny (Universitat Autònoma de Barcelona. Departament de Psicologia Bàsica, Evolutiva i de l'Educació) ; Universitat Autònoma de Barcelona. Facultat de Psicologia\n2 p, 16.6 KB Educació per a la salut  / Universitat Autònoma de Barcelona. Facultat de Psicologia


La delegació catalana de l’Associació Nacional del Rifle (ANC) ha canviat de presidenta alhora que de data per al tan anhelat naixement de la republiqueta, un natalici que es va semblant cada dia més al de la muntanya que va parir un ratolí. Dolors Feliu, que aquesta és la gràcia de la Nostradamus llacista, assegura que la feliç nativitat tindrà lloc el 2025, i perquè vegem que la cosa va de debò, que no parla per parlar i que té informacions que a nosaltres, mortals, se’ns escapen, ha concretat que serà al febrer. Que sigui precisament al febrer ha causat gran alegria entre els llacistes de bona fe, ja que en qualsevol altre mes, haguessin hagut d’esperar trenta o trenta-un dies, a veure si ja apunta almenys el caparró, però sent al febrer, com a molt hauran d’esperar fins al 28, ja que 2025 ni tan sols és de traspàs. Tot són, doncs, alegries per als llacistes, que després d’haver vist que els enganyaven de la mateixa manera una vegada i una altra, estan convençuts que en aquesta ocasió va de debò. «Aquest any sí», cridaran amb frenesí a mitjanit del 31 de desembre de 2024, a la manera com els culers dels anys setanta i vuitanta s’animaven a si mateixos després de l’enèsim fitxatge, que com els altres al final resultaria un fiasco.\nTot i que, per a alegria, la de la mateixa ANC, a qui se li obren tres anys de venda de samarretes per a l’11 de Setembre. Tres anys més, vull dir. La venda de samarretes ha estat sempre l’única raó de ser d’aquesta entitat, les sigles de la qual poca gent sap que signifiquen Adquiriu les Nostres Camisetes. D’aquí ve que les seves dues últimes presidentes tinguin aspecte de propietàries de merceria i l’anterior, Jordi Sànchez, de tipus que es passa el dia tombat en el sofà en roba interior, molt treballador no sembla l’home. Ben cert és que a còpia de passar anys, s’ha acabat l’escala cromàtica -la samarreta a la venda ha de ser diferent cada any, en cas contrari més d’un reutilitzaria la de l’any anterior, que no és gratuïta la fama de garrepes dels catalans- però amb una mica d’inventiva es poden començar a combinar colors. De tal forma s’asseguren samarretes diferents per a uns mil cinc-cents anys més, que no és que un dubti de 2025, però val més assegurar, per si de cas es produeix un lleuger retard en la parida, dit sigui tant en el sentit obstètric com en el col·loquial.\nÉs una llàstima que els dots d’àugur que la senyora Feliu posseeix, no afinin prou per alertar-nos del dia exacte del feliç esdeveniment. Esperem que no sigui el dia 6, o la republiqueta corre el risc de ser coneguda pel sant del dia, Sisebut, i a veure en quina cancelleria del món ens rebrien sense riures indissimulats. Tampoc el 24, sant Modest, sembla el dia més apropiat per al naixement d’una republiqueta que des del principi s’ha destacat per la seva altivesa i arrogància, per creure’s el melic del món, per pensar que el món ens mira. Posats a triar, millor l’11, quan se celebra la Verge de Lourdes, ja que amb els líders que li han tocat al llacisme, l’aparició de la republiqueta sí que seria un miracle, i no que la verge se li aparegui a una pastoreta. De totes maneres, faci’m cas la mestressa de l’ANC, cap data més apropiada que el dia 14, Sant Valentí, perquè porten ja uns anys fent el ridícul més que ahir, però menys que demà.


Els verds s'apunten la tripleta vilafranquina a les Fires de Maig\nEls verds s’apunten la tripleta vilafranquina a les Fires de Maig\nBona diada la que s’ha vist aquest migdia a Vilafranca en motiu de les Fires de Maig, especialment pel que han ensenyat els verds i els Xicots. Totes dues formacions han complert els objectius i la jornada s’ha solventat amb poc més d’una hora. Entrant en detalls, la Jove de Vilafranca ha mostrat feblesa en les seves construccions, especialment pel que fa als poms de dalt.\nLa d’aquest migdia ha estat la millor actuació que s’han apuntat els Castellers de Vilafranca en unes Fires, amb el dos castells bàsics de 9, el 3de8 amb l’agulla i el pilar de 7. Han escollit el 3de8 amb l’agulla per obrir la seva actuació, que s’ha alentit a causa de les dificultats d’un dels dosos al que li ha costat remuntar el pis de quints. La resta no ha estat massa complicat i l’han descarregat sense problemes. A continuació el 4de9 amb folre ha suposat la segona estrena del dia, que han els vilafranquins han mostrat amb la versió lleugera d’una estructura amb la que treballen reptes importants. Aqui els verds han hagut de suar per defensar una execució exigent, sobretot per la part baixa del tronc, i tot que i no ha perillat l’han acabat domant amb destresa. Han segellat el 3de9f com a tercera construcció, força solvent i millorant el del Dia del Graller, sent el segon del curs, per acabar amb un brodat pilar de 7 amb folre, també novetat del dia. D’aquesta manera els de Toni Bach s’han anotat la millor actuació que s’ha vist, de moment, en aquest 2017.\n4de9 amb folre dels Castellers de Vilafranca, primer de l’any (Foto @verds)\nEls Xicots de Vilafranca també s’han lluït amb la seva actuació. El 3de8 i el 4de8 que han ensenyat davant la seva plaça no ha presentat massa complicacions, potser l’estructura del 3 un xic lenta i treballada a nivell de segons i terços, amb alguns nervis per dalt, mentre que el 4, força lleuger i amb l’estrena d’un quart, sembla estar a punt per pensar en un pis més per aquest estiu. Els vermells s’han acomiadat amb el 9de7, amb un enxaneta, que ja és el segon de la colla després que el descarreguessin per primera vegada fa 3 setmanes amb motiu de Sant Jordi. S’ha notat que ja no eren uns debutants amb el 9 ja que li han restat uns 13 segons entre la primera i la darrera aleta.\nEl proper pas dels de Gabi Cot serà estrenar la torre de 8 amb folre, avui fins i tot s’han permès el luxe de descartar la torre de 7, que ja afronten amb garanties a l’assaig.\n9de7 dels Xicots de Vilafranca (Foto Josep Torreño)\nPer últim la Jove de Vilafranca s’ha anotat el 3de6 amb l’agulla i el 3de6, no sense dificultats. El 3de6 amb l’agulla ha arribat després d’un intent desmuntat, però els poms de dalt han mostrat molta feblesa ja que en cap ocasió l’enxaneta ha travessat les estructures. En el seu 4de6 per exemple el pom de dalt no ha pujat per les rengles que pertoquen i per tant no els hauria de sumar. Hauran de treballar i força aquest aspecte, així com augmentar el nombre de camises que presenten a plaça.\nArticle anteriorPrèvia | Temps de Flors a Girona\nArticle següentCap de setmana molt productiu


Girona 2 Tenerife 0 / Cordeu-vos els cinturons – Girona A cop de post\nGirona 2 Tenerife 0 / Cordeu-vos els cinturons\nEl Girona és líder. Sí, és una anècdota, però ha hagut de guanyar 3 partits seguits per poder-ho dir i el creixement, des del primer dia, ha estat constant. L’onze inicial que té Machín és un equip pràctic que no es perd en floritures, que complica l’existència al rival des que surt de la seva àrea i que està casat amb el gol. Així ha derrotat un equip descosit com el Racing, ha sortit amb botí d’un camp complicat com el de l’Alcorcón i avui s’ha cruspit un Tenerife que ha fet una posta en escena imponent però que ha acabat abandonant-se a la desespereació. I tot això, amb Jandro a la banqueta. Hi haurà temps per tot.\nGIRONA 2: Becerra, Ramalho, Richy, Lejeune, Cifuentes, Juncà, Granell, Pere Pons (Cristian Gómez 79′), Felipe (Aday 75′), Mata, Sandaza (Coris 84′)\nTENERIFE 0: Jacobo, Raul Camara, Carlos Ruiz, Albizua, Moyano, Ricardo León (Cristo Martín 60′), Aitor Sanz (Vitolo 71′), Suso (Kike Rivero 45′), Ulises Davila, Guarrotxena, Aridane\nGOLS: Sandaza 30’ / Felipe 65′ (p)\nÁRBITRE: Arcediano Monescillo. Grogues a Lejeune, Richy i Mata. Ha expulsat Ruiz als 65′\nPÚBLIC: 2934 espectadors.\nDuel d’estils. El Tenerife, amb múscul al mig del camp i habilitat a les bandes, sobretot l’esquerra, ha apostat per la combinació de toc i velocitat mentre que el Girona ha compensat l’absència de futbol a la medul·lar amb pilotes llargues amb intenció cap a Mata i Sandaza i una forta pressió a camp contrari i el resultat ha estat una primera part molt vistosa per l’espectador.\nGuarrotxena ha posat la por al cos de l’afició local als 2’ voleant de primeres a la lateral de la xarxa en la primera aproximació del Tenerife per l’esquerra i el porter visitant s’ha cobert de glòria als 10’ neutralitzant una triple ocasió del Girona a un metre de la porteria. Cifuentes ha salvat una pilota a la línia de fons, l’ha posat al cap de Mata, Jacobo ha desviat la seva rematada, la de Felipe, que ha collit el refús, i encara una tercera de Sandaza. Increïble però cert. Funambulista sense xarxa.\nPerò el Tenerife portava perill, sobretot quan la pilota queia a peus de Dávila (fitxat aquesta setmana i ja titular) en línea de tres quarts o de Guarrotxena, que s’ha atipat de fer bicicletes i ha complicat molt l’existència a Cifu. Una combinació entre tots dos, als 13’, ha sortit llepant el pal. Als 17’, Albizua ha enviat fora una pilota solta en un córner mal defensat.\nPerò més enllà dels estils, el que compta és el gol i el Girona va sobrat. L’1-0 ha estat un exercici d’entrega en el que hi han participat Cifu, el centrador, Juncà, que ha guanyat la posició al lateral i s’ha emportat una pilota dividida a dos metres de la porteria i Sandaza, que l’ha lluitat per dalt i ha estat l’encarregat d’enviar-la al fons de la xarxa. Era el 27’.\nEl gol ha fet perdre el fil al Tenerife, que s’ha vist superat per l’energia d’un Girona que li dificultava molt la sortida i que s’emportava gairebé totes les pilotes dividides. Juncà hauria pogut fer el 2-0 però li ha faltat un pam per caçar una centrada lateral de Granell als 37’. Guarrotxena també ha enviat fora un xut que s’ha creat ell mateix després d’un eslàlom per l’esquerra.\nA la segona part ja no hi ha hagut dubte, el Girona ha estat molt superior. No ha afluixat en intensitat i el Tenerife ha reculat, físicament i futbolísticament. Cifu ha avisat amb un xut des de la frontal (47′), Sandaza ha forçat un córner (48′) que Lejeune ha connectat amb el cap (49′)… i als 55′, una combinació entre Cifu, Sandaza i Mata ha acabat amb un xut fluix molt a prop de porta.\nEra un allau però el Tenerife ha tingut la seva opció d’agafar aire quan Uli Dávila ha recollit una pilota solta fruit d’una falta d’entesa entre Ramalho i Becerra però Lejeune ha tret des de sobre de la línea la rematada amb poc angle. Era el 61′ i quatre minuts més tard la història s’ha acabat pels tinerfenys. Una nova acció vertigionsa del Girona ha acabat amb un xut de Sandaza al travesser i la posterior rematada de Mata l’ha aturat el central Carlos Ruiz amb les mans. Penal i expulsió i Felipe que no ha fallat des dels 11 metres,\nEl Tenerife ha intentat reaccionar però, primer Ramalho, escombrant una pilota que Aridane anava a rematar molt de prop, i després Becerra, volant per aturar un xut llunyà de Guarrotxena, ho han evitat. Mata, als 72′, ha perdonat el 3-0 i 10 minuts més tard ha tornat a perdonar. Poc importa avui.\nEl tècnic del Tenerife, Alvaro Cervera, no ha dubtat ni un segon a l’hora de qualificar el Girona com a just vencedor i, fins i tot, ha dit que havia merescut més. L’entrenador del Girona, Pablo Machín, ha lloat la intensitat dels seus i ha dit que els falten 9 punts menys per arribar a l’objectiu.\nPosted in Esport\tGironaFClidersandazaTenerife\n‹ PreviousRecreativo 2 Llagostera 0 / Algú sap com es diu el porter del Recre?\nNext ›França limita la compra de tabac a El Pertús


El Club Tennis Tarragona segueix apostant per ampliar la seva vessant multi esportiva de cara a la pròxima temporada. La secció de dansa serà una de les novetats que l'entitat presenta de cara a la temporada 2019/2020.\nUn acord de col·laboració amb Beatdansa, sumat a l'ampliació d'instal·lacions que va fer ara fa un any el club de Cala Romana, farà possible la creació d'una nova escola de dansa que oferirà tres especialitats en aquesta primera temporada: Hip hop, Jazz i Ballet. L'activitat es desenvoluparà a la sala d'activitats dirigides de la zona Park els dilluns, dimarts i dimecres.\nMarina Alberich, com a coordinadora de l'activitat anuncia que la dansa serveix com a mitjà d'expressió de les emocions i que estimula la capacitat creativa i d'imaginació entre altres beneficis. La prova que vam fer a les activitats d'estiu del club amb l'activitat 'ballem' ens anima conjuntament amb l'entitat a oferir aquesta nova activitat en un club que cada vegada és més multi esportiu. L'activitat serà oberta a no socis i tindrà una durada del 16 de setembre al 19 de juny, us animem a fer una prova a les noves instal·lacions sense compromís.


L’Ajuntament de Tàrrega impartirà entre els joves un programa de prevenció contra la violència de gènere – Comarques de Ponent\nL’Ajuntament de Tàrrega impartirà entre els joves un programa de prevenció contra la violència de gènere\nL’Ajuntament de Tàrrega organitzarà tallers de prevenció contra la violència de gènere adreçats a joves d’entre 12 i 17 anys. El consistori contractarà tres tallers temàtics a l’Associació Lika de Lleida perquè s’imparteixin a les aules del municipi des de 1r d’ESO fins a 2n de Batxillerat, segons una proposta que es farà arribar a la direcció dels centres de secundària. La iniciativa vol sensibilitzar la població adolescent sobre aquesta xacra social i eradicar possibles conductes de violència masclista. Els tallers programats, amb un cost de 3.000 euros, compten amb el vistiplau de l’Institut Català de les Dones i són fruit d’una iniciativa de les regidories d’Acció Social, Ensenyament i Polítiques d’Igualtat.\nLa idea respon al manifest que va emetre el mateix Ajuntament de Tàrrega el passat 8 d’octubre arran de la mort a la ciutat de la jove Alba Martí, de 14 anys, presumptament a mans de la seva parella, un fet que va commocionar la capital de l’Urgell i la societat en general. A l’esmentat manifest, a més de condemnar rotundament la mort de l’Alba, el consistori aposta per l’educació com a eina per fomentar el respecte i la igualtat. Així, els tallers que es proposaran als centres educatius ajudaran els joves a detectar possibles situacions de violència en el si de la parella; a prevenir relacions abusives; i a desmuntar els falsos estereotips de gènere.\nD’altra banda, Tàrrega se sumarà a la commemoració del Dia de la No Violència contra les Dones el proper 25 de novembre. Ja s’ha confirmat un dels actes, organitzat pel Consell Comarcal de l’Urgell. Es tracta de la conferència Guanyar sense lluitar, en què la psicòloga Mireia Ortiz explicarà com potenciar el diàleg per resoldre possibles conflictes.


El sector dels videojocs a l’Estat escala llocs al món - Regió7\nLa indústria estatal es troba entre les deu que més facturen amb 1.747 milions, després d’haver millorat els resultats en la pandèmia\nDesenvolupament d’un videojoc en una empresa | AXEL ÁLVAREZ\nHa estat pas a pas, xip a xip, utilitzant el talent i la creativitat, però la veritat és que la indústria del videojoc ha anat creixent a Espanya de manera progressiva fins a situar-se entre les deu que més facturen a escala internacional, amb ni més ni menys que 1.747 milions d’euros l’últim any i amb una generació de fins a 32.000 llocs de treball directes i indirectes.\nLa seva capacitat de progressió ha quedat en evidència fins i tot en plena pandèmia, un període en què ha aconseguit millorar els seus resultats un 18%. Però, malgrat que les perspectives són més que encoratjadores, hi ha amenaces que podrien acabar frustrant aquesta trajectòria, com la manca de capital inversor, les deslocalitzacions o la fugida de professionals. Per aquest motiu, el sector reclama més suport institucional per consolidar i fins i tot millorar el que s’ha aconseguit amb tant d’esforç.\nLes dades sobre el sector del videojoc evidencien que es tracta d’una indústria digital creativa en continu creixement. Segons les dades de la Federació Europea de Programari Interactiu (ISFE), el 2020 es van gastar més de 23.000 milions d’euros en videojocs a tot el continent. Aquesta xifra suposa un augment del 22% interanual, i és un creixement significativament més gran que el de 2019, quan va pujar un 3%. A escala europea, Alemanya, el Regne Unit, França, Espanya i Itàlia són els països, per aquest ordre, que van generar més consum. Ampliant més el ventall, la Xina i els Estats Units són els països que lideren les dades de facturació, seguits, ja a més distància, pel Japó i Corea de Sud.\nSigui com sigui, Espanya se situa entre els deu països que més facturen, i ha crescut un 120% l’última dècada. I què és el que l’ha portat a col·locar-se en aquesta situació tan privilegiada? Una de les principals explicacions és la base de 16 milions de videojugadors, dels quals un 53% són homes i un 47% dones, que cada vegada guanyen més quota. Un altre element que crida l’atenció és l’edat mitjana que tenen els jugadors, 31,3 anys, el que evidencia que el videojoc no és només cosa de nens.\nEl director general de l’Associació Espanyola de Videojocs (Aevi), José María Moreno, destaca un altre element que fonamenta la progressió. «A Espanya són presents els principals publishers internacionals, així com que disposem d’un teixit empresarial de 450 estudis locals, principalment pimes. Hi ha un enorme talent i bona formació, si bé el repte és que els estudis petits siguin mitjans i els mitjans grans, i que tinguem una indústria local professional com la tenen països del nostre entorn».\nPel que fa a les tendències actuals, Moreno assenyala que «el catàleg és molt variat i hi ha plataformes com els mòbils o tauletes, l’ús de les quals està cada vegada més generalitzat a tots els rangs d’edat, el que està permetent arribar a tot tipus de públics en segments com acció, aventura, esport o rol». Amb tot, afegeix, al sector «s’està vivint un procés d’hibridació del videojoc i de l’educació, del videojoc i l’ensenyament, del videojoc i la cultura, del videojoc i la salut. Espanya és un referent mundial en àmbits com la sanitat o la cultura, i els videojocs són un aliat clau que ens permeten continuar sent aquesta referència».\nMés vendes digitals\nEn relació amb la incidència de la pandèmia, Moreno destaca que hi ha hagut un fort creixement de les vendes digitals a causa del confinament, i que el sector no s’ha vist tan afectat com altres indústries culturals, com el cinema i les arts escèniques. «No obstant això, la realitat és que la crisi ha estat un pal a la roda per al retail i els més de 400 estudis de desenvolupament de videojocs d’Espanya, que han hagut d’afrontar inversions no previstes en equips i allotjament al núvol, alhora que no han pogut mostrar els seus projectes a inversors i distribuïdors per la cancel·lació d’esdeveniments a tot el món», lamenta.\nI és aquí on apareixen les debilitats del sector, com la manca de capital inversor, la deslocalització d’estudis en altres països amb millors ecosistemes o la pèrdua de professionals atrets per projectes estrangers. Per això, l’Associació Espanyola d’Empreses Productors i Desenvolupadors de Videojocs i Software d’Entreteniment reclama el suport de l’Administració.


El nostre servei de manteniment informàtic Castelló i suport tècnic informàtic correspon a serveis constants preventius i resolutius en les instal·lacions del client, amb l'objectiu de prevenir i incentivar actuacions correctives. A Gestinet Castelló, també realitzem la monitoratge dels servidors i usuaris a cada client per a poder oferir més i millor control, donant una resposta més ràpida i efectiva en cada actuació i situació.\nGestinet Castelló només utilitzem plantilla professional pròpia qualificada\nÉs important destacar, sobretot en el sector outsourcing de serveis de manteniment informàtic Castelló, que tots els tècnics informàtics de Gestinet són professionals experimentats en plantilla, fixes ubicats a la província de Castelló, pel que no utilitzem la modalitat de subcontractació i/o utilització de perfils freelance, ja que aquestes modalitats van en decrement del servei i satisfacció del client.\nIgual que oferim un servei de manteniment informàtic Castelló periòdic, preventiu, expert i exigent, també disposem d’altres serveis vitals per a qualsevol empresa avui dia, com el servei de disseny web Castelló, utilitzant sempre les tècniques i metodologia de disseny web més innovadores i eficients.\nEl temps màxim de resposta sobre incidències de manteniment informàtic Castelló és de 3 a 4 hores. Actualment donem resposta immediata.\nTots els nostres tècnics de manteniment informàtic Castelló disposen com a mínim de Grau Superior Informàtic en Sistemes Informàtics.\nVinculem per a cada client un mínim de 2 tècnics directes per a ser el més resolutius i precissos possible en el manteniment informàtic Castelló.\nDonem els telèfons mòbils dels tècnics vinculats en el manteniment informàtic Castelló per a que el client pugui contactar directament amb ells i ser més resolutius i efectius.\nDisposem de tècnics fixes i estables per a donar un servei de manteniment informàtic Castelló estable i ràpid sense sorpreses ni esperes.\nEls nostres clients de manteniment informàtic Castelló disposen d’una potent Extranet per a la gestió completa del seu servei.\nTenir un disseny web adaptat als seus usuaris generarà bona usabilitat i farà que pugui connectar més i millor amb… https://t.co/b8LPNxuoMJ8fa unes hores


El Govern invertirà més de 124 milions d'euros en Dependència durant el 2021\nEl Govern invertirà més de 124 milions d'euros en Dependència durant el 2021.\nEl Govern de les Illes Balears invertirà més de 124 milions d'euros en Dependència durant el 2021. Així ho ha recalcat aquest dissabte l'Executiu que ha recordat que la Conselleria d'Afers Socials i Esports tendrà un pressupost de 244.855.341 euros per a 2021, un increment del 13,5% respecte enguany.\nSegons el Govern, és la conselleria que més augmenta de manera percentual «amb la intenció clara d'ajudar als més vulnerables: destinarà 124 milions d'euros en Dependència i mantendrà una partida de 20 milions d'euros per a la Renda Social Garantida (RESOGA), per donar resposta a les necessitats sobrevingudes per la COVID-19». Així, Dependència passa a ser la partida principal de la Conselleria.\nSegons ha recalcat el Govern, «l'aposta de la conselleria pel servei a la dependència ha estat crucial els darrers cinc anys i, per això, manté el ritme constant de creixement d'aquesta partida». De cara al 2021, dels 124 milions d'euros de dependència 46 es destinaran directament a abonar els ajuts econòmics que reben mensualment les persones amb situació de dependència. Són 13,5 milions més que en aquest 2020 que se'n destinaren 32,5. L'increment és del 42%. Actualment reben aquesta prestació prop de 17.000 persones.\nLa consellera d'Afers Socials i Esports, Fina Santiago, ha explicat que «les persones majors i les persones amb discapacitat són un col·lectiu afectat de forma permanent, però arran de la COVID-19 s'ha vist encara més la vulnerabilitat d'aquestes persones. Per tant, bona part d'aquest increment econòmic anirà dirigit a aquest col·lectiu».\nLes persones amb dependència també poden rebre el servei d'ajuda a domicili, una partida que enguany augmentarà en 300.000 euros, sense oblidar la inversió en teleassistència que puja 454.737 euros amb la intenció d'arribar a col·locar 11 mil terminals a les llars d'aquestes persones. La Direcció General d'Atenció a la Dependència mantindrà tots els serveis públics i concertats i creixerà en partides com la dels serveis d'atenció a persones amb problemes de Salut Mental en quasi 600.000 euros.\nLa Renda Social Garantida absorbirà una bona part del pressupost global de la conselleria. Tot i que des d'enguany existeix l'Ingrés Mínim Vital (IMV) que ha impulsat l'Estat, aquesta partida es manté en 20 milions d'euros per donar cobertura a totes les situacions sobrevingudes que es puguin donar a causa de la COVID-19 i que la prestació estatal encara no cobreix.\nEn aquest sentit, la consellera Fina Santiago ha explicat que «encara que hi hagi l'IMV el pressupost no baixa. Tenim aquests 20 milions amb els quals ja hem treballat l'any 2020 per seguir donant cobertura a les necessitats que no cobreixi aquest import mínim vital. Jo crec que el Govern envia un missatge molt clar que, a través de Salut, Educació i Afers Socials, l'estat del benestar s'ha de mantenir a la nostra comunitat autònoma».\nEn aquest apartat de la direcció general de Serveis Socials es mantenen tots els serveis públics i concertats, com per exemple les subvencions per a entitats destinades a programes de lluita contra la pobresa, «unes polítiques claus en moments crítics com els que es viuen enguany per les conseqüències de la pandèmia», han assegurat.\nPor un momento había leído Independència.\nYa estaba abriendo la botella de Ratafia para brindar cuando una segunda lectura me ha devuelto a la cruda realidad.\nHe sido libre 8 segundos.


Entrevistam la Banda de Música Local de Son Servera i el grup de música folk Nou Romancer\nLa Banda de Música Local de Son Servera pot presumir de ser una de les associacions més antigues del poble, ja que l’any passat va celebrar el seu 130è aniversari. Actualment aquesta formació és dirigida per Joan Toni Ballester. Amb l’objectiu d’innovar i d’oferir al poble diversos estils de concerts durant la programació anual, aquesta vegada ens proposam una posada en escena molt diferent. El proper diumenge 19 de maig, a les 20 h, podrem gaudir de Romanços a banda, una proposta en la qual fusionam la música de Nou Romancer amb la nostra.\n– La sonoritat dels romanços sempre m’ha fet pensar que la identitat dels pobles és un fet global. El vostre folk pot ser extrapolable fins i tot a llocs com Euskadi i Grècia, tal com diu la vostra ruta de concerts. Com explicaríeu la vostra intenció musical i cultural des que l’any 1994 donàreu vida a NOU ROMANCER?\nLa millor manera de ser universal és reivindicar el que ens és propi. En aquest sentit, volíem donar a conèixer la música tradicional pròpia, però diferent del ball de plaça. Per això el nostre primer lema era romanços i cançonetes. Al principi ens amaràrem dels discos de Maria del Mar Bonet, Biel Majoral i UC, i més endavant férem recerca per mitjà de recursos escrits: cançoners i recopilatoris del segle XIX i principis del XX.\n– Com i per què va néixer aquest projecte d’agermanar el vostre so amb la Banda de Música de Son Servera?\nLa iniciativa va partir de l’actual Junta Directiva, que es plantejava com un dels seus objectius el fet d’establir una col·laboració amb un grup local relacionat amb els membres de la banda. Resulta que un dels flautistes és membre de Nou Romancer i per això es va pensar en aquesta opció.\nAlhora, Nou Romancer cercava algun projecte per afegir una sonoritat nova als temes dels darrers disc i l’ocasió ens va semblar una gran oportunitat. Pensam que el que li atorga un resultat especial ha estat la tria d’un gran músic per a la preparació dels arranjaments. En Biel Oliver Torres ha estat la persona ideal ja que és un clarinetista de banda professional amb molta d’experiència i un dels compositors que arranja normalment per a en Biel Majoral i l’acompanya en les seves actuacions.\n– Quines sensacions vos han donat els assajos, tot afegit a la dificultat d’un concert com aquest de saber filar el vostre ritme musical amb la resta de músics?\nPrincipalment la d’estar davant d’un gran projecte. És una responsabilitat molt engrescadora donar-li aquest nou aire al que hem estat tocant tantes vegades, ens situa de nou davant les cançons com si les haguéssim de tornar a aprendre. Pensam que això els dóna una frescor i una presència que no pot deixar indiferent ni al més fidel dels seguidors de Nou Romancer.\n– Quin desig teniu per al concert de La Unió i quin és el futur immediat de Nou Romancer?\nSobretot el desig d’estar a l’alçada de la feina que hem fet tots. La Banda ha apostat molt fort per aquest concert i volem respondre amb el que sabem fer millor: contar les històries que ens han deixat els nostres padrins amb música ben feta. El futur immediat de Nou Romancer és el present de cada moment i ara ens agradaria donar una major difusió a aquest projecte més enllà del proper dia 19.\n– La Banda de Música de Son Servera vol fer camí. Una formació musical com és el cas de la Banda de Música del nostre poble, creis que ha de tenir sempre la voluntat de perseguir nous reptes creatius?\nAvui, tot i la crisi, l’oferta lúdica per a algú del nostre poble és prou abundant; si més no, la xarxa ens apropa a una gran quantitat de possibilitats culturals i lúdiques. Això fa que els que volem tirar endavant un projecte cultural com és una banda de música ens hàgim de reinventar cada dia per poder ampliar o tan sols mantenir el nostre cercle d’usuaris.\nNo es tracta només d’agradar al nostre públic, que evidentment també ho volem fer, sinó que ens trobam davant la necessitat de motivar els nostres joves músics cercant propostes musicals que siguin engrescadores i atractives.Per tot això creim que es fa imprescindible per a una agrupació com la nostra dur a terme grans projectes com aquest per continuar agradant i fent gaudir de la música a la gent del nostre poble.\n– Com duis aquesta proposta tan atractiva de compartir escenari amb Nou Romancer?\nSituar-nos al costat d’un grup amb la trajectòria de Nou Romancer ha estat un repte. La banda ha hagut de treballar molt per poder dur a terme aquest projecte i cal dir que la bona feina feta, tant de part del grup com també de l’arranjador Biel Oliver, ens han facilitat molt la tasca.\nAra, després de mesos de treball, ens trobam molt satisfets amb l’experiència dels assajos realitzats i tenim moltes ganes de pujar a l’escenari i compartir amb tots vosaltres aquestes sensacions.\n– Si abans xerràvem amb Nou Romancer sobre la dificultat de saber arranjar ambdues formacions, quina ha estat la tasca del director de la Banda per conjugar les dues bandes?\nA l’hora de portar a terme un concert, com a director, he de decidir com vull desenvolupar cada una de les obres. En aquest cas, però, cal saber que els autors de les obres estaran amb nosaltres sobre l’escenari i això ha suposat una tasca diferent a l’hora de plantejar-me el concert. Com ja he dit, els arranjaments de Gabriel Oliver ens han facilitat molt la feina i la meva tasca com a director s’ha centrat bàsicament a fer que la banda, per un dia, es transformi en un instrument de Nou Romancer.\nAixò ha suposat algunes dificultats anecdòtiques com ara el fet d’assajar durant mesos unes obres que no tenien melodia, ja que aquesta la porta el cantant. Per altra banda, la conjunció final amb el grup va resultar més senzilla del que tots esperàvem. Una vegada superades les tensions de no haver treballat mai d’aquesta manera, les primeres obres deixaven veure els seus colors i eren uns colors que ens agradaven a tots.\nGràcies a la nostra banda i als Nou Romancer per convidar-me a un dels seus assajos.\nDe ben segur que el concert de La Unió serà memorable. L’emotivitat esta assegurada.


“No ho entenc” - Balaguer Televisió\nHo he intentat, ho juro. He intentat entendre-ho i no me’n surto. Tota la vida he intentat entendre la gent, posar-me en el seu lloc, per comprendre allò que pensen, allò que senten. Potser sí que per això em vaig fer psicòleg. Però ara mateix no ho puc entendre per molt que ho he intentat, de bona fe, en els darrers temps. No aconsegueixo entendre perquè els fa tanta por, als catalans nacionalistes espanyols, de viure en una Catalunya independent.\nEls que no s’identifiquen com a nacionalistes, els “ciutadans del món” que diuen que tan se’ls en dona això dels nacionalismes, no entenc que més els dona com es digui els país on viuen, Catalunya o Espanya, sempre que sigui un país democràtic, pròsper i just.\nEls que tinguin por que Catalunya s’enfonsi econòmicament, tenim un fotimer d’estudis científics, i que ja tothom coneix, molts d’ells de gent que no té res d’independentista, que confirmen que no només no hi hauria cap debacle econòmica, sinó que el país, i la seva gent, que és allò important, tindrien la oportunitat de viure millor i més dignament.\nQue els procupa doncs? El tamany del perímetre de la frontera? És el tamany el que importa?. Però no haviem quedat que avui dia no hi ha fronteres?. I no ha demostrat a bastament l’experiència internacional que els països on la gent viu millor no són pas els països més grans. Que els països petits o mitjans, (Dinamarca, Austria, Bèlgica, Suècia, …) són els més capaços d’adaptar-se a les circumstàncies, els que més es preocupen del benestar de les persones i es deixen de somnis de domini imperial sobre altres països?\nNo hi ha arguments mínimament fonamentats en la raó, i per això potser només queden els motius emocionals, les visceralitats, els temors irracionals, identitaris, dels que “se senten” espanyols.\nPerò els que se senten espanyols, poden seguir sentint-s’hi, de fet crec que la proposta és que tothom pugui mantenir la nacionalitat espanyola. Els sentiments identitaris no depenen d’on es viu (de fet, tothom que ha viatjat sap que se sent més d’un país quan és a fora del país). Les identitats, creades a l’entorn de tota la nostra biografia, ens acompanyen al llarg de la vida i han de ser respectades, legítimament i legalment.\nPerò potser els que menys entenc són els que, des d’aquesta vessant emocional, es queixen que no volen “haver d’escollir entre el pare i la mare”. I són persones adultes! Puc entendre que quan a una criatura li diuen que el pare i la mare se separen pugui tèmer algun trencament emocional, més que res perquè la criatura els ha viscut com un tot. Entenc que els pares li hagin d’explicar que el pare i la mare l’estimaran igual, i que ell els podrà veure i estimar igualment, que no haurà d’escollir entre l’un i l’altre, perquè ambdós hi seran. Entenc que a una criatura se li hagi d’explicar que els pares es separen per que tots plegats puguin viure més feliços, per a que s’acabin d’una vegada les bronques, les esbaralles i els mals rotllos que la criatura veia, dia sí dia també, quan arribava a casa. Perquè tothom té dret a ser feliç. O si més no a intentar-ho.\nI si, a més, es dona el cas que un dels membres de la parella és un maltractador de l’altre, algú que contínuament amenaça, desprecia, humilia, i fins i tot esbatussa a l’altre, aleshores no només cal que la criatura ho entengui, sinó que, si més no a una certa edat, cal que s’hi solidaritzi, i que ajudi al progenitor maltractat a recuperar la seva llibertat. La llibertat que té tothom de viure amb qui l’estima, lliurement i sense imposicions, perquè ningú no estima ningú per la força.\nLes criatures han d’aprendre que, a la vida, no n’hi ha prou a exigir el dret que hom te a ser feliç, també cal exigir el dret dels altres, inclosos els pares i les mares, a ser-ho.\nSi no som capaços d’ensenyar una cosa tan bàsica a la canalla, i també als adults, algún dia el món esdevindrà un infern. I no ho serà pels catalans, o pels espanyols, o pels txambuli de Papua Nova Guinea, ho serà per a tothom.


Concurs Instagram per a la Setmana Santa - El Vendrell turístic\n3/03/2016 | Sense categoria\nConcurs Instagram per a la Setmana Santa\nEs convoca un nou Concurs Instagram per a la Setmana Santa. D’aquesta manera, la Regidoria de Turisme del Vendrell aposta per una xarxa de referència, que té un gran públic turístic molt actiu, i el seu compte és @turismevendrell.\nL’objectiu del Concurs és que vilatans i visitants puguin participar en una acció col·lectiva per fomentar la participació i promocionar el municipi arreu del país i del món, a través de l’etiqueta #SetmanaSantaelvendrell.\nLa temàtica del Concurs serà lliure. Només caldrà que els usuaris captin amb els mòbils aquells llocs, moments o situacions que considerin representatius del seu pas pel municipi del Vendrell i les seves platges. Entre totes les imatges enviades pels usuaris, se n’escollirà una, que serà la premiada.\nEl termini de participació en el concurs començarà el 21 de març i finalitzarà el 28 de març de 2016.\nLes bases del Concurs es poden consultar al portal www.elvendrellturistic.com


1 The Daily Telegraph - Grup Nolla\nThe Daily Telegraph s’ha convertit en tot un referent a Barcelona per a trobar la millor varietat i qualitat de cerveses amb uns orígens ben diferenciats. Es tracta, doncs, de la taverna anglesa del grup.\nUn establiment dedicat als barcelonins amants de la cervesa, sobretot de les d’importació. És un local on els visitants es sentiran com a casa, ja que podran gaudir del millor ambient mentre prenen una tapa catalana, sempre acompanyada d’una bona cervesa.\nA part de les cerveses també comptem amb una llista de vint varietats de whiskys diferents, a més de licors i còctels que no deixaran a ningú indiferent!\nUn altre dels seus grans atractius és la possibilitat de compartir amb els amics la passió per l’esport i veure junts les diferents lligues de futbol, bàsquet, futbol americà... Així com jugar al billar o als dards sense necessitat de sortir del local.


Fonaments de programació Codi: 22.401 : 6\nConsulta de les dades generals Descripció L'assignatura en el conjunt del pla d'estudis Objectius i competències Continguts Consulta dels recursos d'aprenentatge de què disposa l'assignatura Recursos d'aprenentatge i eines de suport Consulta del model d'avaluació\nAquesta assignatura presenta una introducció a la programació en llenguatge Python centrada en la resolució de problemes de l'àmbit de la ciència de dades.\nLa ciència de dades és un camp interdisciplinari en el qual s'estudien mètodes per extreure coneixement a partir de dades. Així, la ciència de dades utilitza tècniques de disciplines com matemàtiques, estadística o ciències de la computació, amb l'objectiu comú d'obtenir coneixement de dades.\nEl curs té un enfocament eminentment pràctic, i és per aquest motiu que està compost de petites introduccions teòriques als diferents temes que es tracten i multitud d'exemples sobre com posar-los en pràctica. El curs està estructurat en tres grans blocs. En primer lloc, presenta una introducció bàsica a Python i, amb això, a la programació. Es descriuran els conceptes de programació bàsics així com les principals estructures de control, veient exemples pràctics de com implementar-los en Python. En segon lloc, es presenten les llibreries de Python més usades en l'àmbit de la ciència de dades. Finalment, el curs proposa seguir el cicle habitual en ciència de dades (captura, preprocessament, anàlisi i visualització), repassant les tècniques bàsiques de cada etapa i mostrant com implementar-les en Python. D'aquesta manera, en acabar el curs, s'espera que l'estudiant hagi adquirit unes bases de programació en Python que li permetin afrontar petits projectes d'anàlisi de dades i que serveixin com a base per a l'aprenentatge de tècniques més complexes al llarg del màster.\nL'assignatura és obligatòria en el Grau de Ciència de dades aplicada i un complement de formació destinat a tots aquells estudiants que cursin el Màster en Ciència de Dades.\nL'objectiu principal de l'assignatura és proporcionar als estudiants una introducció a la programació amb el llenguatge Python a través d'exemples dels problemes típics que s'enfronten en el camp de la ciència de dades. A més, l'assignatura ofereix també una introducció a les llibreries de Python més usades en l'àmbit de la ciència de dades.\nAquesta assignatura es pot cursar dins el programa del Grau de Ciència de Dades Aplicada, o bé com a complement de formació del Màster en Ciència de Dades. A continuació es detallen les competències concretes a què fa referència l'assignatura en cada cas.\nPer als estudiants que cursen el Grau de Ciència de Dades Aplicada, les competències del grau que es treballen en l'assignatura són:\nCG3 - Cercar, gestionar i utilitzar la informació més adequada per modelitzar problemes concrets i aplicar adequadament procediments teòrics per a la seva resolució de manera autònoma i creativa.\nCT1 - Ús i aplicació de les TIC en l'àmbit acadèmic i professional.\nCE6 - Entendre com els algorismes i les estructures de dades són dissenyats, optimitzats i aplicats segons l'escala del volum de dades.\nCE7 - Dissenyar i construir aplicacions analítiques mitjançant tècniques de desenvolupament, integració i reutilització de components programari.\nPer als estudiants que cursen el Màster en Ciència de Dades, les competències que es treballen en l'assignatura són:\nCE - Adquirir habilitats tècniques bàsiques amb el que respecta a la programació en Python per a la ciència de dades, que serviran com a base per a l'aprenentatge de tècniques més complexes.\nCT2 - Capacitat per a la comunicació oral i escrita per a la vida acadèmica i professional.\nCT3 - Capacitat per proposar solucions innovadores i prendre de decisions.\nCT5 - Capacitat per a la comprensió, l'anàlisi i la síntesi.\nMòdul 1: Instal·lació i configuració de l'entorn de programació Python\nMòdul 2: Breu introducció a la programació en Python\nVariables i tipus de variables\nMòdul 3: Conceptes avançats de Python\nEscriptura i lectura de fitxers\nMòdul 4: Llibreries científiques en Python\nMòdul 5: Captura de dades a Python\nObtenció de dades mitjançant APIs\nObtenció de dades mitjançant crawling de llocs web\nMòdul 6: Preprocessament de dades en Python\nPreparació de dades\nReducció de dades\nMòdul 7: Introducció a l'anàlisi de dades en Python\nAprenentatge supervisat: classificació\nMòdul 8: Visualització de dades en Python\nTipus de visualitzacions de dades\nLlibreries de visualització de dades\nMV - Python 3 Programari en línia\nxWiki. Programació en Python Web\nA cada unitat trobareu el material necessari per a realitzar un treball pràctic. Això inclou teoria, referències bibliogràfiques, enllaços, exemples pràctics, enunciats de problemes a resoldre i programari necessari. Amb això es pretén que us familiaritzeu amb el contingut a través de la pràctica (learn by doing).\nTot el material està disponible al wiki de l'assignatura, on hi podreu accedir des de l'aula.\nL'entorn de programació que es proposa s'utilitzarà una màquina virtual amb la distribució Xubuntu instal·lada i que correrà sobre l'arquitectura Oracle VM VirtualBox. La màquina virtual ja disposa de totes les llibreries Python instal·lades que es necessiten. La versió de Python escollida és l'última estable de les sèrie 3. Els mòduls amb els continguts són notebooks de jupyter que permeten executar els exemples i exercicis proposats des del navegador web i amb la possibilitat de modificar-los per a una millor comprensió.


Et ve de gust navegar a vela a Menorca?\nGaudir del silenci del mar amb la brisa acariciant la teva cara i descobrint les fantàstiques cales de sorra blanca i aigües cristal·lines. Et ve de gust l’experiència?\nMenorca ofereix al visitant variades activitats però navegar a vela per la costa sud de l’illa és de les més emocionants. Passar un dia recorrent aquestes petites platges verges a bord del Veler Davos amb el vent guiant el teu camí, bronzejant-te al sol, nedant en els seves blaves i clares aigües. Què més es pot demanar?\nT’agrada bussejar? Practicar snorkelling és una altra de les experiències que no et pots perdre. Menorca és Reserva de la Biosfera i el seu fons marí està cuidat i ple de vida, et sorprendrà.\nSalpem des de Cala Galdana per trobar-nos amb cales verges com Trebalúger, Cala Escorxada i Cala Mitjana, que tenen difícil accés des de terra però a les que arribarem des del mar per admirar tota la seva bellesa. Un aperitiu d’excel·lents productes menorquins, un bany refrescant, un bon àpat a bord i ja estem preparats per alçar les veles amb rumb a altres paisatges.\nCala Macarella, una de les platges més fotografiades de Menorca. Cala Turqueta, on el mar és d’un color turquesa espectacular. Aquestes són visites obligatòries per al visitant en un recorregut serè que les veles i el vent dirigeixen amb la tranquil·litat i harmonia que caracteritzen l’illa.\nNo hi ha pressa. Gaudim de la navegació, de l’increïble paisatge, dels racons de la costa i del mar. Hem passat un dia fantàstic, relaxats, en plena natura, amb el so de la mar com a sintonia ambiental i el sol acariciant els nostres cossos. L’excursió ha valgut la pena, ha estat una experiència que no oblidarem. Tens previst venir de vacances a Menorca?. Emporta’t el millor record de l’illa. T’apuntes a navegar a vela?


Tres trucs per aprimar que sí funcionen | Consumer\nTres trucs per aprimar que sí funcionen\nControlar els hàbits d'alimentació i d'exercici, així com l'evolució del pes, resulta útil per aprimar, encara que no és miraculós\nData de publicació: Dimecres, 30 de Desembre de 2015\nEl nombre de persones amb obesitat va en augment. És alguna cosa tan preocupant que suposa un dels principals problemes de salut pública. A això convé sumar que la major part de persones que intenten aprimar i mantenir la pèrdua de pes no solament no ho aconsegueixen, sinó que en ocasions acaben per pesar més que abans de l’intent. Això últim, com es va abordar en l’article ‘Fer dieta pot engreixar‘, obliga a reflexionar sobre quins són les estratègies per aprimar que compten amb proves d’eficàcia a llarg termini. En el present text es detallen tres d’elles, totes relacionades amb l’autogestió.\nApoderament dietètic: saber més, decidir millor\nEl tractament de l’obesitat requereix un abordatge sanitari que inclogui una revisió mèdica i un control per part de dietistes-nutricionistes. En tot cas, d’entre les propostes que cada vegada prenen més rellevància per fer front a l’excés de pes, està la de “empoderar” als pacients. L’objectiu és que aconsegueixin ser, amb el pas del temps, els seus propis assessors. Aquesta proposta es coneix com automonitorización i consisteix que la persona sigui capaç de percebre, regular i avaluar la seva pròpia conducta en relació al seu pes, a la seva alimentació i a l’exercici físic que realitza.\nDe fet, existeixen autors com Yolanda Nolieja i Jaime Giménez que consideren que l’automonitorización és crucial per a la salut. En el seu llibre ‘Coaching nutricional’, aquests experts parlen de l’autogestió de la salut que, en les seves paraules “incideix en la responsabilitat que tens en la teva pròpia cura”.\nCoincideixen amb aquest punt de vista Katia Estrada, Montserrat Bacardí-Gascón i Arturo Jiménez-Cruz, tres investigadors pertanyents a la Facultat de Medicina i Psicologia de la Universitat Autònoma de Baixa Califòrnia (Mèxic). Aquests tres científics acaben de publicar el passat 1 de desembre un interessant estudi (revesteixi Nutrició Hospitalària), on han observat que tenim tres aliats per al control de l’obesitat: l’automonitorización de l’exercici, de la ingesta dietètica o del pes corporal.\nTres trucs per cuidar el pes a l’abast de tots\n1. Automonitorización de l’alimentació. Tots pensem que mengem de forma saludable, fins que algú ens demana detallar què hem desdejunat, menjat i sopat, a més de concretar què hem picat entre hores. Doncs bé, no és imprescindible que aquest “algú” sigui sempre un professional sanitari. Si ho fem nosaltres (pot ser ara mateix: és un bon moment), veurem que el que abans crèiem que era excepció resulta que és més aviat la norma. Per contrastar els resultats, cal acudir a les deu preguntes que apareixen en l’article ‘Menges tan ben com creïs?‘. No cal anotar el que mengem i bevem de manera formal, però sí és recomanable fer-ho sovint, si pot ser diàriament, fins a aconseguir l’anomenada “competència inconscient” abordat en aquest altre article.\n2. Automonitorización de l’exercici. Com en el cas de l’alimentació, no sempre som conscients de les hores que passem asseguts. Per desgràcia, el sedentarisme a Espanya és molt elevat: el 46% dels espanyols no realitzem cap tipus d’esport i un 47% no caminem almenys 30 minuts al dia, segons l’enquesta ENIDE. I, també per desgràcia, el sedentarisme augmenta el risc d’obesitat a més de suposar una de les principals causes de mortalitat prematura.\nEncara que molts voldríem tenir un entrenador personal, no és imprescindible: una revisió sistemàtica de la literatura científica publicada al maig de 2014 (Int J Environ Cap de bestiar Public Health) va constatar que l’autocontrol de l’exercici físic pot disminuir de forma eficaç el sedentarisme. En l’estudi dels investigadors de Mèxic es va constatar que portar un autocontrol de les hores que passem asseguts o fent exercici resulta d’utilitat per al control de pes. Avui existeixen interessants aplicacions per a mòbils (apps) que permeten controlar, per exemple, les hores que passem asseguts.\n3. Automonitorización del pes corporal. ‘Pesar-se sovint‘ és l’estratègia més controvertida de les tres, atès que en ocasions s’ha indicat que podria generar certa insatisfacció corporal o baixa autoestima, si l’individu no observa la disminució de pes que ell volia aconseguir en un temps determinat. És important remarcar, en aquest sentit, que els objectius de control de pes han de ser realistes, com es va tractar en l’article ‘Peso ideal, realitat o fantasia?‘.\nEn qualsevol cas, és una estratègia aconsellable en adults (excepte en els quals pateixen problemes com a trastorns mentals o de comportament alimentari), doncs potencia l’autoconciencia de l’evolució del pes, la qual cosa permet una detecció prematura d’increments de pes, encara que siguin subtils.\nEs tracta, de fet, d’una mesura recomanada pel departament de salut d’Estats Units (National Institute of Health) com a part de la teràpia de comportament per al control de pes en adults, segons van assenyalar la doctora Elina Helander i els seus col·laboradors al novembre de 2014 (revista PLoS One). L’estudi de Katia Estrada i els seus col·legues a la Universitat Autònoma de Baixa Califòrnia, més recent, afegeix que hi ha proves de la utilitat d’aquesta estratègia per a la pèrdua de pes.\nAprimar: estratègies eficaces, no miraculoses\nLa revisió dels investigadors mexicans conclou que aquestes tres estratègies són eficaces per controlar el nostre pes i fins i tot per perdre uns quants quilos de més. Però no podem creure que siguin màgiques ni miraculoses. No és realista ni recomanable perdre en poc temps un pes que ens ha costat anys acumular, sigui per la raó que sigui.\nSí hem de ser conscients, en tot cas, que petites disminucions en el pes corporal de les persones amb sobrepès o obesitat són beneficioses. És alguna cosa que constaten diverses recerques, com la publicada per Weinhold i els seus col·laboradors el 25 de novembre de 2015 (Prev Chronic Dis): cada punt de disminució en l’Índex de Massa Corporal pot reduir en un 10% el risc de diabetis tipus 2.\nQuè justifica l’èxit d’aquestes estratègies? En paraules dels científics de la Universitat de Baixa Califòrnia, “l’automonitorización suposa que l’individu, en estar registrant el seu pes o conductes com l’exercici o els aliments que consumeix, es fa conscient dels seus comportaments”. Consisteix, en resum, a pensar. Pensar el que mengem, pensar les hores que passem asseguts i pensar en com evoluciona el nostre pes.\naprimar Dieta exercici obesidad-ca\nSaps quins són les teves debilitats alimentàries?


jueves, 24 junio 2021 - 01:16 h\nDavid Baret | 10/06/2021\nDeia Josep Pla que una institució que dura cinquanta anys, és generalment un fet insòlit al nostre país perquè gairebé tot passa com uns grans focs artificials. Ho recordava Lluís Foix aquesta setmana amb motiu del guardó que li han atorgat a Javier Godó a Foment del Treball amb motiu dels 140 anys de «La Vanguardia». Val a dir que a Menorca en tenim unes quantes d’entitats que sobrepassen les cinc dècades, des del Cercle Artístic de Ciutadella, l’Ateneu de Maó passant per l’Orfeó Maonès, Joventuts Musicals o el mateix Diari, que enguany celebra els 80.\nEn aquesta mateixa longevitat, aquest divendres vespre tindrà lloc al Teatre Principal la Gala Operística que commemora líricament les noces d’or de l’Associació Amics de s’Òpera de Maó. Un fet també insòlit i del que podem estar ben orgullosos com a menorquins per tants capvespres memorables de veure alçar el teló. Insòlit especialment per la qualitat artística i escènica amb la qual s’ha apostat durant aquestes cinc dècades i que ha estat sempre al mateix nivell de les que s’ofereixen als grans coliseus del món com Covent Garden, Metropolitan, Liceu o Real, no ho oblidem.\nAcostumar-se a sentir les millors veus del món al teatre de ca teva és com un regal que fa que Menorca i Maó siguin avui considerats uns referents dins el món líric nacional i que, per exemple, hagin tingut recentment un reconeixement a tota aquesta tasca per part de l’Associació de Teatres d’Òpera d’Espanya. El promotor de les Trobades Albert Camus, Miguel Ángel Moratinos, va fer cèlebre la frase, fer de Menorca un Davos Cultural. Realment les bases per poder-ho aconseguir les tenim, només cal que ens ho acabem de creure perquè el món ens contempli així.


VIATGES CAMBODJA. Somriures d'Àsia.\nViatges a Vietnam: Somriures d’Àsia\nInici Àsia\tVietnam\tSomriures d’Àsia\n16 viatgers Max. / 10 viatgers Min.\nVaixell, Minivan, Tren\nCases locals, Hotel 3*, Hotel 4*, Junk, Tren\n"El somriure i amabilitat de la gent de Vietnam i Cambodja és sorprenent i captivadora". Aquesta és la frase que més repeteixen els nostres viatgers en tornar i, precisament per això que, la mítica Indoxina és, des de fa anys, destí turístic per excel·lència. Des de TERRES Llunyanes fa més de vint anys que dissenyem viatges organitzats per aquestes fascinants terres. Somriures d'Àsia és la nostra filla gran, la més veterana d’aquests països. Una ruta que amb el pas dels anys hem anat reinventant i actualitzant per tal d’oferir sempre un viatge en grup i guia Terres de gran valor cultural i natural i sempre gaudint d’un viatge confort.\nAquest 2022 "Somriures d’Àsia", que durant anys ha estat el best-seller de les rutes per Vietnam i Cambodja, reneix, i és que, des de TERRES Llunyanes sempre hem intentat buscar aquells llocs on l’afluència de viatgers és menor. No us enganyarem, lluny queden els bulliciosos mercats flotants amb centenars d'embarcacions o la idíl·lica i remota Sapa al nord del país. Avui en dia, l'arribada de les carreteres asfaltades ha fet disminuir l'afluència de vaixells i ha suposat un creixement desmesurat a Sapa. Per aquest motiu, enguany us animem a conèixer un dels llocs on cap altra agencia de viatges us portarà. Un racó del nord del Vietnam on descobrirem la desconeguda província de Ha Giang per gaudir de les valls perdudes entre les muntanyes High Song Chay.\nEl nostre viatge a Vietnam i Cambodja comença a la mil·lenària i divertida ciutat de Ha Noi, caòtica com poques però al mateix temps entranyable. Passejar pel bulliciós centre històric agrupat en gremis i degustar un delicióspho asseguts en un petit tamboret al mig del carrer seran sensacions que no podem deixar escapar. Seguirem coneixent el nord de Vietnam endinsant-nos al remot Pan Hou amagat entre les muntanyes on ètnies i terrasses d’arròs ens acostaran al Vietnam més rural. Mentre caminem entremig de petits poblets, terrasses i camps d’arròs i boscos de bambú podrem conèixer els Hmong, els Red Dao o els Black Hmong. Serà algun d’ells el que es convertirà per una nit en el nostre amfitrió i es que tota visita a aquest indret ha de tenir una nit en una casa local.\nEns acomiadarem de la terra frontera amb la Xina per viure una de les experiències que tots somniem quan pensem en Vietnam, navegar per la Badia de Ha Long. A diferència d’altres agències nosaltres navegarem tres dies en junk privat pels seus laberíntics paisatges. Serà sens dubte un dels punts forts del viatge i un moment de desconnexió aïllats de tot. Deliciosos menjars, excursions en kayak, visita de coves amagades, petites piscifactories flotants i postes de sol de postal seran només alguna de les sorpreses que Ha Long ens oferirà.\nLa nostra ruta continua volant cap al centre, on ens espera Hue que amb la seva la Ciutat Imperial, les trombes dels emperadors de la dinastia Nguyen i les pagodes a la vora del riu Perfum donaran un toc de turisme cultural al viatge. També serà on descobrirem la perla vietnamita, l’encantadora ciutat de Hoi An que sens dubte us enamorarà amb les seves cases tradicionals, els canals i els centenars de farolets de colors que cada capvespre la il·luminen.\nEl sud del país trobarem el Vietnam més occidental, la vibrant Ho Chi Minh i el famós Delta del Mekong. L’antiga Saigon avui convertida en una ciutat cosmopolita encara conserva els vestigis de la guerra d’Indoxina i la guerra del Vietnam com la presó deHoa Lo, més coneguda com a “Hanoi Hilton Hotel”, o els túnels de Cu Chi als afores. Al Delta gaudirem de navegacions pel riu Mekong i recorreguts en bicicleta entre arbres fruiters, meandres i camps d’arròs. Una manera diferent de conèixer la realitat de la zona allunyada ja la glòria de temps passats quan els mercats flotants amb centenars de barques dominaven les aigües.\nCom a colofó final per un viatge irrepetible arribarem a Cambodja on ens esperen els llegats de la civilització Khmer. Siem Reap ens rebrà amb els braços oberts per mostrar-los la màxima representació arquitectònica d’un gloriós passat, els Temples d'Angkor. Construïts en honor al deu Visnu durant el regnat del Suryavarman II són considerats com un dels monuments més espectaculars concebuts per l'home. Durant la nostra curta visita a aquest país descobrirem els secrets que amaguen dels seus temples com Angkor Wat, Ta Prohm, Bayon, entre d’altres. Postes de sol de pel·lícula i el somriure dels cambodjans ens acompanyaran en aquesta intensa experiència abans d'acomiadar-nos d’un viatge inoblidable al sud-est asiàtic.\nItinerari Somriures d’Àsia\nCiutat d'origen - Singapore\nAvui iniciarem el nostre viatge agafant un vol que ens durà fins al petit país insular de Singapore, on aterrarem a la ciutat amb el mateix nom però coneguda amb el pseudònim de “la Ciutat Lleó”.\nNit amb Avió.\nA l’hora prevista, connexió amb el vol cap a Ha Noi. Quan arribem, el nostre guia de Terres Llunyanes, juntament amb el guia local vietnamita i el conductor, ens estaran esperant. Un cop recollides les maletes ens traslladarem a l’hotel, durant el trajecte mantindrem una petita xerrada informativa sobre els diferents aspectes que hem de conèixer del nostre viatge. A la tarda, visita pel centre de la ciutat amb el transport local, el Ciclo. Temps lliure per passejar per la caòtica però molt divertida ciutat de Ha Noi.\nDesprés d’esmorzar a l’hotel, el nostre equip de guies Terres ens vindrà a recollir per visitar en profunditat la ciutat de Ha Noi. Veurem el Mausoleu de Ho Chi Minh, la Pagoda, el Temple de la Literatura, que va ser la primera universitat de Vietnam, Tran Quoc Temperi i Former Prision, entre d’altres. A última hora de la tarda, ens acomiadarem de Ha Noi i ens dirigirem cap a l’estació de trens per prendre un tren nocturn que ens durà cap a la població de Lao Cai.\nNit en Tren (cabines compartides de 4 persones).\nLao Cai – Mercat Ètnic de Bac Ha - Pan Hou\nA primera hora del matí arribarem a l’estació de Lao Cai on esmorzarem a un restaurant local. Tot seguit ens dirigirem cap a Bac Ha, un petit poble que cada diumenge celebra el seu mercat setmanal. Situat sobre un turó, Bac Ha es converteix un dia a la setmana en el lloc de trobada de les diferents minories ètniques que viuen a la zona. Majoritàriament és un lloc de trobada de l’ètnia Hmong Flor, encara que els Red Dao, els Black Hmong i els Tays també ho freqüenten. Passejarem entre parades franquejades per astutes venedores vestides de forma tradicional i enginyosos grangers que venen cabres, bous i porcs vius. Serà, sens dubte, una experiència molt especial, ja que és als mercats on millor es pot conèixer la forma de vida dels seus habitants.\nDesprés ens endinsarem cap a la província de Ha Giang. Ens esperen al davant unes sis hores de trajecte fins a arribar al poble de Pan Hou. Situat al cor de les muntanyes Song Chay, aquest lloc va ser durant molt de temps un refugi per a molts grups ètnics que escapaven de la persecució de les antigues dinasties. Aquesta regió, poc oberta al turisme, ofereix alguns dels paisatges més sorprenents del Vietnam. Boscos verges, terrasses d’arròs esculpides a les muntanyes, formacions rocoses dividides per impressionants canons i, sobretot, la sensació que la vida en aquest paratge es manté intacta. Avui ens allotjarem en un ecolodge sorprenent envoltat de natura exuberant.\nNit a Ecolodge.\nPan Hou - Trekking a Khoa Ha\nAvui esmorzarem fort, ja que per endavant ens espera un dia de trekking per les valls del voltant. Sortirem acompanyats amb un guia local de la zona cap al poble de Khoa Ha, on hi dormirem. No tenim pressa, així que gaudirem d’una excursió agradable travessant boscos tropicals i terrasses d’arròs que, si res no falla, haurien d’estar ben verdes. Aproximadament tres hores després de començar a caminar, arribarem per dinar a casa d’una família Red, serà el moment ideal per compartir les nostres experiències amb ells. El paisatge que ens envoltarà serà meravellós i és que els habitants de la zona han esculpit la vessant de la muntanya per cultivar, generalment arròs. Aquesta laboriosa tasca els ha permès viure a les altures i ha creat un paisatge únic que val la pena contemplar. Alhora, el clima fresc i ric en aigua dolça, ha propiciat que els boscos i el bambú també hagin proliferat dotant l’entorn d’una verdor encegadora. Ens acomiadarem de la família d’acollida amb la que haurem dinat per seguir la nostra marxa i, en un parell d’hores, arribarem a la casa local on dormirem. Avui serà una nit especial que compartirem conjuntament, no serà luxosa però podem assegurar que serà una de les que més recordarem.\nNit en Casa local (habitació compartida amb bany exterior sense dutxa).\n*Distància: 15km / Desnivell: 600m / Temps aproximat de caminada: 7h\n*Nota important sobre el trekking: Qualsevol persona amb una preparació física normal i acostumada a realitzar caminades per muntanya el pot realitzar. Cal portar una motxilla petita amb allò imprescindible per passar una nit fora, inclòs llanterna/frontal i el sac llençol (molt recomanable). Si algú no el vol realitzar pot quedar-se a l’Ecolodge abonant el suplement corresponent.\nDesprés d’un bon esmorzar amb els nostres amfitrions, reprendrem el trekking. Durant les pròximes tres hores seguirem travessant camps d’arròs, però també, plantacions de mandioca i bosquets de bambú. Pararem a dinar al poblet de Giang Ha i, un cop recuperades les forces, descendirem fins arribar a l’Ecolodge. Avui, després de dos dies d’activitat, recomanem relaxar-nos amb un bany d’herbes medicinals i tè, una especialitat de l’ètnia Lu Mien que ens alleujarà dels dolors i la fatiga. També hi ha la possibilitat de gaudir de massatges tradicionals o bé dels dos.\n*Nota: L’Ecolodge disposa d’una sala de teràpies tradicionals on s’ofereixen els banys i massatges. Si esteu interessats en utilitzar aquest servei millor reservar hora el mateix dia que arribeu, abans d’iniciar el trekking.\nNit en Ecolodge.\nRegim d’Allotjament: Pensió Completa.\nAvui toca acomiadar-nos d’aquest racó tant especial de Vietnam. Així doncs, després d’esmorzar, emprendrem el llarg viatge de tornada a Hanoi. Seran unes 9 hores aproximadament de trajecte en el que podrem observar el canvi de paisatge i en el que realitzarem petites parades. Arribats a la capital, recomanem sortir a gaudir de l’ambient nocturn del seu casc antic.\nHa Noi - Tam Coc - Ninh Binh\nEsmorzar a l’hotel. Avui ens espera un agradable trajecte en carretera cap a la població de l’interior del país anomenada Ninh Binh. De camí pararem a la desena antiga capital de Hoa Lu, on visitarem els impressionants temples del rei Dinh Tien Hoang i el rei Li Dai Hanh. Continuarem el nostre viatge fins a Tam Coc, on prendrem un vaixell local de rems anomenat Sampan per navegar a través de paisatges increïbles de muntanyes calcàries (la coneguda Bahia de Ha Long a la terra), descobrint els antics temples i explorant la magnífica gruta de Tam Coc. Des de Tam Coc ens desplaçarem en un altre transport local, la bicicleta, per visitar la cova de Bich Dong i pedalejarem de tornada fins al nostre hotel.\n*Nota: Si algun viatger no vol realitzar l’excursió en bicicleta pot consultar al guia les diferents alternatives.\nNinh Binh - Creuer bahia de Ha Long\nDesprés d’esmorzar, ens traslladarem cap a la famosa regió de Ha Long. Avui creuarem la plana del Delta del Riu Vermell fins el port de Hon Gai, a la zona de la Badia Ha Long, on el nostre vaixell privat ens estarà esperant. La Bahia de Ha Long, Patrimoni de la Humanitat des de 1.994, va ser declarada al 2011 una de les 7 Meravelles del Món. Diu la llegenda local que fa molt temps, els vietnamites es defensaven dels invasors xinesos, que intentaven conquerir-la, arribant a terra des del mar per la badia. L’emperador de Jade, per impedir l’atac xinès, va enviar una família de dracs celestials per ajudar els vietnamites a defensar la seva terra. Aquests dracs van avançar per la badia escopint joies i jade per la boca. Moltes d’aquestes joies van aconseguir enfonsar els vaixells xinesos mentre que les que tocaven l’aigua es convertien en illes i illots formant una gran muralla que impedia l’avanç de les tropes enemigues. D’aquesta manera va ser, diu la llegenda, com es va crear el Vietnam i sigui veritat o fantasia, cert és que avui en dia Ha Long significa “Drac descendent” en honor a aquells dracs celestials. Avui tindrem l’oportunitat de recórrer amb el nostre vaixell local, aquest espectacular paratge de més de 2.000 illes de diferents mides i formes.\nNit en Junk.\nCreuer Bahia Ha Long – Vol a Da Nang - Hoi An\nEns aixecarem ben d’hora per gaudir d’un esmorzar màgic navegant encara per les aigües de Ha Long. Al migdia, desembarcarem i ens traslladarem a l’aeroport de Hanoi per prendre el vol amb destinació a Da Nang i d’allà anirem fins a la joia de Vietnam: Hoi An. Trasllat a l’hotel i temps lliure per a passejar pels animats carrers d’aquesta ciutat.\nDesprés d’esmorzar, visitarem la ciutat de Hoi An. De fet, la ciutat ja era coneguda al segle I amb el nom de Lam Pho, la ciutat de Champa. Posteriorment, entre els segles VII i X, Hoi An va esdevenir font de riqueses gràcies al control estratègic del comerç de les espècies. Dedicarem el matí a recórrer aquesta petita ciutat declarada Patrimoni de la Humanitat al 1999; visitarem el seu famós port, les pagodes i el símbol de Hoi An, el seu pont japonès construit en l’època en que la ciutat estava dividida per diferents cultures. Durant els segles XVI i XVII, xinesos, japonesos, holandesos i indis van establir-se a Hoi An, coneguda aleshores amb el nom de Hai Pho, per tal de beneficiar-se dels recursos que oferia el seu port. Va ser en aquella època quan es va construir el pont per separar l’assentament nipó de la resta de la ciutat. Tarda lliure per explorar la ciutat per compte propi o descansar a la platja de Cua Dai.\nDesprés d’esmorzar, trasllat a Hue. Durant el trajecte, ens aturarem a les Muntanyes de Marbre de Ngu Han, cinc petites muntanyes de marbre que anys enrere eren elements bàsics de la filosofia xinesa. Aquestes muntanyes particulars alberguen coves en les quals podrem trobar temples i santuaris budistes i hinduistes. Hue, Patrimoni de la Humanitat des de 1.993, va ser capital de Vietnam fins al 1.945, durant el regnat de la dinastia Nguyen. Hue és, per tradició, un gran centre cultural, religiós i d’ensenyament. La ciutat està situada en el marge del riu Perfum i conserva notables pagodes com la Thien Mu, la seva singular torre octagonal, esplèndides\ntombes de la dinastia Nguyen i els vestigis de l’antiga ciutadella. Així doncs, dedicarem la tarda a visitar la ciutat acompanyats amb els nostres guies.\nHue - Ho Chi Minh - Ben Tre (Delta del Mekong)\nDesprés d’esmorzar, agafarem un vol intern amb direcció al sud del país, la regió més fèrtil del Vietnam. En arribar a Ho Chi Minh, ens desplaçarem cap al famós Delta del Mekong, on dinarem en un restaurant local. Caminarem pels camps de flors i viurem de prop la vida quotidiana i rural de les persones que habiten en aquesta zona. Parada per visitar els jardins de coco Thanh Thuy, on es pot recollir i gaudir de l’aigua de coco i de moltes fruites tropicals. Posteriorment, anirem fins a la casa local vietnamita on farem nit.\nNit a Homestay (bàsic).\nBen Tre - Ho Chi Minh\nDesprés d’esmorzar, prosseguirem el nostre viatge cap al mercat del poble en bicicleta i veurem com venen tots els productes locals. També ens acostarem al moll per prendre el vaixell i gaudir d’una navegació pel riu on veurem com la gent local pesca usant diferents mètodes tradicionals. Ens acomiadarem del Delta per dirigir-nos a Ho Chi Minh. Coneguda fins al 1.975 com Saigon, avui, una de les ciutats més dinàmiques del continent asiàtic. A la ciutat dels mil noms se la coneix també com Prey Nokor “la Ciutat de la Selva”, que era el seu nom original quan aquesta formava part del Regne Jemer i nom que alguns locals encara utilitzen avui en dia per referir-se a ella. Anomenada de la manera que sigui, Ho Chi Minh ens descobreix la bellesa d’una ciutat que no ha perdut la seva essència oriental.\nHo Chi Minh – Túnels de Cu Chi - Vol Sieam Reap (Cambodja)\nAvui ens acomiadarem del Vietnam per volar a Cambodja. Abans de fer-ho, però, no ens en podíem anar sense visitar els fascinants túnels de Cu Chi, el sorprenent laberint de túnels utilitzats per la guerrilla del vietcong durant la guerra. Seguidament, ens traslladarem a l’aeroport de Ho Chi Minh, des d’on agafarem un vol que ens portarà fins a Sieam Reap, l’antiga capital de Cambodja. Arribada a l’aeroport, tràmits de visat i trasllat a l’hotel.\nSortida cap al complex d’Angkor per visitar els petits temples de Chau Say Thevoda i Tommanon. Caminarem al voltant d’1km per sobre de la muralla de la ciutat d’Angkor Thom fins al que es coneix com “la Porta dels Morts”, la porta d’accés més solitari del complex. Visita i continuació a peu durant un altre quilòmetre per visitar els temples de Bayon, Baphuon, Phimeanakas, la Terrassa dels Elefants i la Terrassa del Rei Leprós. Temps lliure per dinar. A la tarda, visita als temples de Prasat Kravan, Angkor Vat i Pre Rup, des d’on contemplarem la posta de sol. Retorn a Siem Reap.\nAl voltant de les 5 del matí, trasllat a Angkor Vat per veure la sortida de sol. Retorn a l’hotel per esmorzar. Trasllat a 37km de Siem Reap per visitar Banteay Srei, el temple que té les millors escultures de tot l’art khmer. Retorn a la ciutat visitant l’interessant museu de les mines terrestres. Retorn a l’àrea d’Angkor visitant el temple de Banteay Samre. Temps lliure per dinar davant l’estany de Sras Srang. A la tarda farem un recorregut en bicicleta que iniciarem davant de l’entrada del temple de Bantay Samre. Arribarem a la base de la muntanya de Phnom Bok. Pujarem a peu per les empinades escales per contemplar des de dalt una magnífica panoràmica de tota l’àrea. Descens i continuació en bicicleta per una carretera que discorre entre bellíssims paisatges i poblets que semblen de la Cambodja profunda fins a Ron Ta Ek, on ens estaran esperant els cotxes per tornar a l’hotel. Durant el recorregut, pararem en una casa particular on ens seran servides begudes i fruites típiques de la zona.\n*Nota important: El recorregut en bicicleta és d’uns 8km amb contínues parades. Nivell fàcil i terreny completament pla. No obstant això, un cotxe seguirà sempre al grup. Si algú no vol fer el recorregut amb bicicleta o decideix abandonar en algun punt de l’itinerari, podrà continuar en el vehicle seguint a la resta del grup.\nSiem Reap - Singapore - Ciutat d'origen\nAl matí, trasllat fins al moll de Phnom Krom per a un relaxant passeig en barca pel poble flotant de Chong Knies. Després, temps lliure fins l’hora de traslladar-nos a l’aeroport per prendre el vol de tornada a la nostra ciutat d’origen.\nDates de sortida Somriures d’Àsia\n28 De Desembre 2014 Marta Romogosa 1 0\nALTRES RUTES PER Vietnam\nDes de 1.590 € + Vols\nViatges a Cambodja\nRatanakiri i Temples de Cambodja\nDes de 1.190 € + Vols\nDes de 650 € + Vols


PortAventura obre temporada amb l’objectiu de superar el rècord de 5 milions de visites del 2018 | Reusdigital.cat diari de Reus. Notícies i actualitat del Camp de Tarragona\nPortAventura obre temporada amb l’objectiu de superar el rècord de 5 milions de visites del 2018\nEl 36% dels visitants dels parcs temàtics del complex són internacionals, principalment d’origen francès i britànic\nL'edifici de 'Street Mission', la nova atracció de PortAventura a l'àrea de 'Sesame Street, durant la inauguració.\nPortAventura World continua la tendència a l’alça dels darrers anys i el 2018 va trencar, per primer cop, la barrera dels cinc milions de visitants. El complex venia d’assolir els 4,7 milions de clients l’any 2017, amb Ferrari Land com a gran reclam. Les inversions dels darrers anys i, sobretot, el creixement del mercat internacional han permès arribar a aquestes xifres de rècord, segons l’empresa. Des que va obrir portes el 1995, el resort ja suma 85 milions de visitants. “Estem convençuts que, amb la nova atracció ‘Sesame Street’, seguirem creixent i superant la xifra de cinc milions de visitants”, ha afirmat aquest dissabte el director general de PortAventura, Fernando Aldecoa.\nEl responsable del parc ha admès que, amb Hard Rock -que preveu començar les obres el maig del 2020-, mantindran l’estratègia d’ampliar cada cop més la temporada. Tot i això, Aldecoa no ha confirmat si preveuen obrir els 365 dies de l’any un cop entri en funcionament el nou complex turístic, d’oci, botigues i casino projectat al costat del parc temàtic. El director general sí que ha posat en valor els bons resultats de les campanyes de Halloween i Nadal, que la temporada passada van atreure un 17% i un 10% més de visitants, respectivament. A més, ha assenyalat que el pla d’inversions i innovacions en nous projectes té un pressupost de 90 MEUR per a aquest any, la qual cosa reforça PortAventura “com la millor destinació d’oci familiar d’Europa”.\nL’empresa estrenarà l’1 de juny un nou hotel temàtic de quatre estrelles i 150 habitacions, Colorado Creek, que suposarà una inversió de 25 MEUR. Serà el sisè hotel de complex i situarà l’oferta de PortAventura per sobre de les 2.200 habitacions. A més, la companyia preveu acabar a final de maig la renovació de l’Hotel PortAventura, que haurà suposat una inversió de 12 MEUR. Alhora, està ampliant el Centre de Convencions, que el 2018 va acollir 204 esdeveniments -principalment corporatius. En aquest cas, les instal·lacions passaran de 14.000 a 20.000 metres quadrats amb l’objectiu de “reforçar la capacitat per fer-hi esdeveniments simultanis i de major format”.\nEl plat fort de la jornada inaugural ha estat la festa d’estrena d’una nova atracció a l’àrea temàtica de Barri Sèsam. ‘Street Mission’, la primera atracció de tipus ‘dark ride’ del complex, ofereix una aventura interactiva i “immersiva” per a totes les edats. Els visitants han d’ajudar el detectiu Coco a resoldre una missió secreta. Per això, s’embarquen en unes vagonetes amb forma de taxi i circulen per un recorregut d’experiències en tres dimensions, que compta amb nombrosos ‘animatronics’ i tecnologia ‘videomaping’. Amb uns ‘joysticks’ com a eina, els sis passatgers de cada cotxe competiran entre ells per veure qui és capaç de caçar més galetes. L’atracció ha suposat una inversió de 15 MEUR i ofereix uns grans estàndards de qualitat a nivell mundial, segons ha assenyalat el director de desenvolupament de PortAventura, Luis Valencia.\n3La sèrie ‘Juego de Tronos’ és protagonista a La Fira Centre Comercial\n4Els promotors del nou parc comercial de Tarragona també projecten un hotel\n5Parcs Químics realitzarà el servei de prevenció, control i extinció d'incendis del Port de Tarragona


LA PEPA, de Sara Baras a Pineda de Mar — Ajuntament de Pineda de Mar\nLA PEPA, de Sara Baras a Pineda de Mar\nLA PEPA, de Sara Baras a Pineda de Mar Últimes entrades de la única actuació de l’artista a Catalunya a 25 € https://www.pinedademar.cat/el-municipi/noticies/6691 https://www.pinedademar.cat/@@site-logo/escutajuntament.png\nÚltimes entrades de la única actuació de l’artista a Catalunya a 25 €\nDijous, 15 d’agost, dins el Festival Arts d’Estiu, Sara Baras presenta La Pepa, en la seva única actuació a Catalunya. Serà les a les 10 de la nit a l'Espai Sant Jordi. Venda de les darreres localitats, sense numerar, al preu de 25€ al Bar del Centre Cultural i cada tarda a la Plaça de les Mèlies. També per internet al web www.artsdestiu.com i als portals Atrapalo, LetsBonus, Offerum i Ticketmaster.\nLA PEPA és una dramatúrgia flamenca basada en estampes que representen el Cadis de la Pepa (1810-1812), l'horror de la guerra, la bellesa de la seva terra, la importància de crear una constitució històrica al món; la influència, l'esperança, l'alegria, les ganes de viure i la llibertat que desemboca en una "Pepa" d'avui dia, 200 anys després.\nEl festival Arts d'Estiu l'organitza el Centre Cultural i Recreatiu de Pineda i l'Ajuntament de Pineda de Mar.


Diari MEF, MEF a diari: Els decaignorats dels Jocs\nEls decaignorats dels Jocs\nCada quatre anys seguim amb més o menys atenció els Jocs Olímpics i podem gaudir d'alguns esports que pràcticament passen desapercebuts pel que fa als mitjans durant aquest període de temps. Sabem que el futbol s'emporta els titulars, que a anys llum hi ha el bàsquet, que l'handbol aniria darrera i que esports com el waterpolo, volei o els hoqueis encara estan per sota pel que fa a esports d'equip. D'altra banda tenim la natació, la gimnàstica, ciclisme i l'atletisme que sembla que estiguin una mica per sobre de la resta i en aquest post em vull centrar en aquest últim. L'atletisme, que per raons diguem-ne òbvies és un dels esports més antics, es composa de moltes proves i aquí és on un servidor es desconcerta: els mitjans es centren en proves com els 100 metres llisos, els salts, la marató, alguna mitja distància, algun llançament però... i el decatló? algú sap com es diu l'atleta més complet del món que és capaç d'obtenir grans marques en deu proves atlètiques de gran tècnica? algú sap com es diu la dona més completa del món pel que fa a proves atlètiques que guanya l'or a l'heptatló femení?\nAmics, entre recordmans estratosfèrics de velocitat, saltadors i llançadors d'objectes diversos jo em quedo amb els decatletes i les heptatletes que encara que no facin anuncis ni aconsegueixin espònsors amb facilitat per mi són els veritables súperesportistes de les proves atlètiques.\nFoto: "Les sandàlies verdes sobre la lona blava de la tenda" de JRoca\nSignat per JRoca_Font a dimecres, d’agost 20, 2008\nTota la raó. Els esports minoritaris estan condemants en un país amb tant poca cultura com el nostre (i per extensió també amb molt poca cultura esportiva).\nPersonalment em quedo amb els triatletes. O més ben dit, amb les triatletes. Unes noies ultrafortes en la capacitat física que més m'agrada: la resistència.\nEspero que d'aquí no masses anys incloguin l'escalada esportiva en les olimpiades. Doncs ja fa anys passaven per la tele algun Rockmaster i copa del mon... sembla que amb el temps nem a menys. Monocultura monocolor monoesportiva. En fin, uns micos\ndimarts, 26 d’agost, 2008\nel triatló és una modalitat que està guanyant adeptes a bon ritme i per la seva espectacularitat pot ser mediàtic, a veure si hi ha sort. Pel que fa a l'escalada esportiva estaria bé veure-la als Jocs però no tinc ni idea dels criteris que fan servir per incloure un esport, em sorprèn per exemple que l'hoquei patins no sigui olímpic i sí que ho sigui el d'herba; diria que es centren en interessos extra-esportius, és a dir, econòmics.\nEl greuge comparatiu\nEl típic error MEF\nEducació i televisió: un còctel obscur\nCrono-escalada al turó del Castell de Tona\nLa bona lectora\nEmbarassada i fora de la feina\nCompte enrera: MODE ON\nEl conte de l'aigua inflacionista\nPost 600 i l'Empordà ens espera amb els seus magra...\nDes del moment que acaben els Jocs...\nLa coherència de la Guarderia Teatre\nMonòlegs i assajos\nL'aposta de la Guarderia Teatre\nComiat de Segle XIII


L’equip tornarà a la feina dimecres | FCBarcelona.cat\nL’equip tornarà a la feina dimecres\nEl conjunt dirigit per Pep Guardiola no tornarà a la feina fins dimecres per preparar el compromís de dissabte davant el Betis. I ho farà sota mínims, degut a l’èxode de jugadors que han estat cridats per les seves respectives seleccions.\nEls compromisos dels internacionals amb les seves respectives seleccions marcaran, sense cap mena de dubte, el pla d’entrenaments del primer equip de futbol previst per a aquesta setmana. Després de la victòria davant l’Sporting de Gijón (3-1), Guardiola va donar dos dies de festa als seus homes, motiu pel qual la plantilla tornarà a exercitar-se a partir de dimecres, en una sessió programada per a les onze del matí i que tindrà lloc a la Ciutat Esportiva.\nDijous, sessió de tarda\nAmb l’objectiu de poder comptar amb el màxim número d’efectius possible tenint en compte el retorn dels internacionals, el cos tècnic ha programat l’entrenament de dijous per a les sis de la tarda, en el mateix escenari que dimecres. Aquesta serà la penúltima sessió preparatòria que farà el grup abans de desplaçar-se a Sevilla per afrontar, dissabte, el compromís de Lliga al Manuel Ruiz de Lopera.\nJa el dia abans del partit, és a dir, divendres, l’entrenament es durà a terme a partir de les 11:30 hores del matí, també a la Ciutat Esportiva.\nViatge el mateix dia de partit\nLa plantilla té previst emprendre el viatge a Sevilla el mateix dia del partit. Per tant, dissabte, concretament a les 11 hores, el primer equip viatjarà en avió a Sevilla, on a partir de les 20 hores es veurà les cares amb el Betis al Manuel Ruiz de Lopera.\nEn principi està contemplat que el Barça torni a exercitar-se diumenge, a partir de les 11:30 hores, a la Ciutat Esportiva.\nAmb només vuit efectius\nTenint en compte l’acord entre els Serveis Mèdics del Barça i els de la Federació espanyola perquè finalment Puyol no participi en el pròxim compromís de la selecció espanyola després que el jugador se sentís carregat durant el partit davant l’Sporting, Pep Guardiola comptarà amb vuit homes del primer equip per a l’entrenament de dimecres. Es tracta de Valdés, Pinto, Sylvinho, Jorquera, Pedro, Víctor Sánchez, Hleb i Puyol.\nD’aquesta manera, i davant el fet que el gruix d’internacionals podrà participar en la sessió preparatòria de dijous, el tècnic barcelonista disposarà de dos entrenaments amb la plantilla per preparar el partit de dissabte.


En el segon dia del nostre viatge per l’Alsàcia vam visitar Colmar i Neuf-Brisach , 2 poblacions separades per només 16 km , però amb unes característiques ben diferents una de l’altra, tant a nivell històric com arquitectònic i urbanístic. Mapa amb la localització de Colmar i Neuf-Brisach COLMAR Colmar és una petita ciutat amb una població de 67.956 hab que pot visitar-se en unes poques hores -un matí o una tarda- perquè el centre històric és petit. No obstant crec que és millor fer-ho a ritme lent, gaudint dels seus carrers i dels seus barris, que són un reflex d’un brillant passat medieval, especialment durant els S XV i XVI, quan va ser una pròspera ciutat gràcies a l’agricultura i al comerç. En aquest sentit cal destacar que ja en aquesta època els vins de la regió eren molt apreciats per Europa, i la seva exportació va ser una important font d’ingressos. Centrant-nos en els aspectes més turístic\nEl 2n i 3r dies de la nostra escapada de tardor pel Pirineu Occidental vam visitar el Valle de Hecho ( en aragonès Val d'Echo), situat a l’extrem nord-occidental del Pirineu d’Osca. La Val d’Echo és una vall vertebrada pel riu Aragón Subordan, afluent del riu Aragón, que és a la vegada afluent de l’Ebre. Una bona part del seu territori, les capçaleres de les valls, està protegit i és dins del Parc natural de los Valles Occidentales . El Valle de Hecho (Val d'Echo) a la tardor La presència humana hi està documentada des de fa milers d’anys, concretament des de les etapes finals de la Prehistòria, quan les diferents comunitats van construir-hi alguns monuments megalítics, dòlmens principalment, dels què en queden abundants testimonis. Uns segles més tard, a l’Edat Antiga, els romans també hi van deixar rastre, que es va materialitzar en una via romana, que encara es conserva parcialment en algun tram proper a la Selva de Oza i la Boca\nEl primer dia de la nostra escapada de tardor pels Pirineus Occidentals vam anar a la Selva d’Irati i a Otsagabia , al Nord-est de Navarra. Mapa detallat de la zona amb els llocs visitats del Pirineu de Navarra Selva d’Irati La Selva d'Irati és un gran bosc mixt d’avets i faigs, amb una superfície total superior als 170 km 2 – repartits entre Navarra i una petita part a França -, la segona massa forestal més gran a Europa d’aquestes característiques, només superada per la Selva Negra a Alemanya. Espectaculars colors de tardor a la Selva d'Irati A més de la gran extensió d’Irati, cal destacar que és un bosc en un estat de salut òptim, un autèntic santuari de la biodiversitat, en què no només hi són presents els arbres, sinó també la flora i la fauna, destacant alguns endemismes de fauna com el tritó pirinenc o la granota pirinenca. Atès que el faig és un dels arbres més representats a Irati, no cal\nEls Pirineus són possiblement la nostra regió preferida de la Península Ibèrica, i considero que una de les millors èpoques per gaudir-ne és sens dubte la tardor, quan les fulles dels arbres caducifolis canvien de color i ens ofereixen un fantàstic espectacle visual de tonalitats diverses, des del verd, groc o taronja, fins el vermell i el marró. Malgrat haver-hi anat un munt de vegades als Pirineus, hi ha zones que amb prou feines coneixem, especialment les més occidentals, que queden més allunyades, i que resulta gairebé impossible anar-hi només el cap de setmana. Paisatge de tardor al Pirineu de Navarra , una zona que malauradament coneixem poc Aquest any el Pont de l’1 de novembre han estat 4 dies, que ens ha permès arribar fins el Pirineu de Navarra i el més Occidental d’Osca i poder gaudir de l’esclat dels colors de la tardor. Tot i que la prioritat d'aquesta ruta de 4 dies era contemplar i fer excursions a peu pels boscos cad\nL’octubre ja ha arribat i això és sinònim de tardor, de dies més curts, de més fred, però també és sinònim de gaudir del magnífic espectacle que ens ofereixen els arbres caducifolis, quan les seves fulles canvien de color abans de caure. Un any més - ja en van 5 - torno amb 4 propostes per a gaudir dels colors de la tardor per diferents boscos de Catalunya. Aquí les teniu: Mapa amb la localització dels 4 boscos 1 – Bosc de Salenques Si hem de ser estrictes, no hauria d'estar al present llistat, perquè és un bosc que queda fora del territori català, però la seva bellesa i la seva proximitat a Catalunya, del què la separen només uns centenars de metres, el fa mereixedor amb escreix d'ésser inclòs a la selecció. El bosc de Salenques és una fageda que ocupa ambdós costats del Riu de Salenques, i està situat a la zona més oriental del Parc natural de Posets-Maladeta, als peus del Massís de la Maladeta, el més alt de tots els Pir


Ràdio Begur - La Sintonia del Mar - 97.7FM: L'ICTINEU-3 FA SUBMERGIT LA RUTA DE SANT FELIU A PALAMÓS\nL'ICTINEU-3 FA SUBMERGIT LA RUTA DE SANT FELIU A PALAMÓS\nÉs el primer submarí d'aquest tipus que fa seguits 12 quilòmetres submergit\nParticipa en una campanya d'investigació coordinada pel Centre Subaquàtic de Catalunya a Palamós i Palafrugell.\nFont: El Punt Avui (Edició Digital) - Dimarts, 11/10/16 - Joan Trillas\nEl submarí Ictineu 3 va aconseguir ahir la fita internacional de fer submergit 12 quilòmetres des del port de Sant Feliu de Guíxols fins al de Palamós. Amb aquesta prova, l'Ictineu 3 es converteix en el primer aparell d'aquestes característiques –amb bateries– que supera els 2,5 quilòmetres que normalment fan submergits aquests tipus de models.\nEl submarí, amb tres persones a bord, va salpar del port de Sant Feliu a tres quarts d'onze del matí i va arribar a Palamós a dos quarts de sis de la\nD'esquerra a dreta, els tripulants de la nau: Gustavu Vivar, Carme Parareda i Pere Forès, ahir a la tarda, al port de Palamós. (Foto: Joan Trillas - El Punt Avui)\nPere Forès, un dels tripulants, juntament amb Carme Parareda i Gustau Vivar, explica que “s'ha aconseguit una fita històrica a escala internacional perquè els submarins elèctrics van amb bateries de plom i no tenen la capacitat de fer tants quilòmetres submergits”.\nForès explica que més de la meitat del trajecte, a una profunditat estable d'uns 45 metres, s'han trobat amb corrents molt forts en contra: “Tot i això, hem gastat menys del 50% de les bateries, i això anant tota l'estona amb els llums encesos, quan la resta de submarins ha d'apagar-los per estalviar bateria.”\nAquesta fita, segons Forès, ha estat possible gràcies a les bateries que han desenvolupat d'ió-liti-polímer que permet al submarí desplaçar-se fins a 20 milles sota l'aigua, obtenir puntes de velocitat de quatres nusos, i treballar simultàniament amb tot l'equipament\nL'Ictineu3 participa en una campanya arran d'una col·laboració entre Ictineu Submarins i el Centre d'Arqueologia Subaquàtica de Catalunya (CASC) per documentar millor els jaciments coneguts, i ampliar la carta arqueològica fins a molta més profunditat.\nLa campanya, dirigida pel CASC, es desenvolupa en aigües de Sant Feliu de Guíxols, Palamós i Llafranc, investigant llocs com el rec de Begur, o l'entorn de les illes Formigues, escenari de molts naufragis fortuïts i de fets històrics com la batalla de les Formigues de 1285 entre la flota catalana i la francesa. Tota l'operació es controla des del Tethis, que ahir també va donar suport al submarí.\nAquesta Campanya dóna continuïtat a la que van fer l'any passat al Port de la Selva i pretén ser l'embrió d'un seguit de campanyes pluridisciplinàries en col·laboració amb administració, universitats, centres de recerca i entitats. Un projecte ambiciós, de cinc anys, per contribuir a conèixer millor el patrimoni cultural i natural submergit.\nL'Ictineu3 és el primer submarí català des dels dos submergibles de Narcís Monturiol, el 1859 i el 1864, dels quals pren el nom. Igual que els seus predecessors, segons els seus impulsors, el nou Ictineu és un exemple d'innovació perquè el 100% del disseny i l'enginyeria ha estat fet a Catalunya. En aquest sentit, destaquen que és “un submarí capdavanter tecnològicament i que aporta solucions innovadores a la tecnologia submarina, com ara nous materials constructius, automatització, i sistemes energètics pioners a escala mundial”.\nL'Ictineu3 està dissenyat per submergir-se a una profunditat màxima de 1.200 metres i pot portar un pilot i dos passatgers en missions de diverses hores. Té una autonomia de treball de 10 hores, tot i que la missió estàndard es calcula de 3 a 6 hores, i una autonomia de seguretat de quatre dies. És el novè submarí del món que pot baixar a més profunditat.


Política de privacitat - AFA Escola Montcau\nAFA Montcau Gelida., com a responsable del Lloc web, de conformitat amb el que disposa el Reglament (UE) 2016/679 de 27 d’abril de 2016 (RGPD), Llei Orgànica 3/2018 de 5 de desembre (LOPDGDD) i la resta de normativa legal vigent en matèria de protecció de dades personals, i per la Llei 34/2002, de 11 de juliol, de Serveis de la Societat de la Informació i de Comerç Electrònic (LSSICE), l’informa que té implementades les mesures de seguretat necessàries , d’índole tècnica i organitzatives, per a garantir i protegir la confidencialitat, integritat i disponibilitat de les dades introduïdes.\nQui facilita les dades a través dels formularis d’aquest web i accepta el seu tractament declara ser major de 14 anys, quedant prohibit l’accés i ús del portal a menors d’aquesta edat. Si en algun moment, detectem que un menor de 14 anys ha proporcionat dades de caràcter personal, procedirem a la cancel·lació dels mateixos. Així mateix, els pares o tutors podran en qualsevol cas dirigir-se a AFA Escola Montcau per bloquejar el compte d’accés dels menors al seu càrrec que s’haguessin registrat falsejant la seva identitat.\nPot ser-ho també, el seu consentiment si ens ha fet una sol·licitud a través de la nostra pàgina web, o si ha assistit a algun dels nostres esdeveniments. Aquest consentiment ens l’atorga de forma inequívoca en facilitar-nos les seves dades on-line o off-line, considerant-se aquesta aportació un acte afirmatiu clar que maCIFesta aquest consentiment. L’aportació de les dades sol·licitades és obligatòria per ser imprescindibles per atendre la seva petició; si no els facilita, no podrem dur-la a terme. Podrà retirar aquest consentiment en qualsevol moment remetent un e-mail en aquest sentit a info@afaescolamontcau.cat aquesta retirada suposa que no podrem prestar-li els serveis sol·licitats o atendre les seves consultes o peticions.\nEn tot cas, el tractament indicat de les seves dades considerem que és proporcionat i suposa un impacte mínim en la seva privacitat, però sempre prevaldran, sobre el nostre interès legítims, els seus interessos, drets o llibertats, de manera que, si no vol que tractem les seves dades per a aquestes finalitats remeti’ns, si us plau, un correu electrònic en aquest sentit a info@afaescolamontcau.cat i així ho farem, i pot mantenir-los bloquejats per a la formulació, exercici o defensa de reclamacions. La retirada del seu consentiment per tractar les seves dades per a aquestes finalitats no condiciona el tractament de les seves dades per a la resta de finalitats descrites en la política de privacitat.\nSón els coneguts com a Drets ARCO-POL, pot exercitar-los enviant un correu electrònic a: info@afaescolamontcau.cat


FreeBSD - Viquipèdia, l'enciclopèdia lliure\nFreeBSD és un sistema operatiu lliure de la família UNIX originàriament desenvolupat per AT&T UNIX i descendent de Berkeley Software Distribution a través de les branques 386BSD i 4.4BSD. Es pot executar a processadors compatibles amb el joc d'instruccions x86 d'Intel, DEC Alpha, UltraSPARC de Sun Microsystems, l'Itanium, l'AMD64 i els PowerPC. El suport per a les arquitectures ARM i MIPS està en desenvolupament.\nCaptura de l'escriptori de FreeBSD.\nBSD i 386BSD\n10.2 / 13 agost 2015; fa 6 anys (2015-08-13)\nx86, x86_64, SPARC, DEC Alpha, PowerPC, ARM, MIPS i RISC-V\nFreeBSD es desenvolupa com un sistema operatiu complet. El nucli, els programes d'usuari i els controladors de dispositius es desenvolupen a un sistema de control CVS comú. Aquest fet és un contrast amb GNU/Linux, on un grup s'ocupa del nucli i la resta d'aplicacions són gestionades per les distribucions, que empaqueten la resta de components. Com a sistema operatiu, FreeBSD té la reputació de ser estable i molt robust.\n1 Col·lecció de ports\n2 Compatibilitat amb GNU/Linux\n4 Llançaments de FreeBSD\nCol·lecció de portsModifica\nLa col·lecció de ports proporciona una manera senzilla i consistent per instal·lar programari portat a FreeBSD. Utilitza fitxers Makefile per baixar el codi font d'internet, compilar, instal·lar i actualitzar la base de dades de paquets. Qualsevol dependència amb altres aplicacions o llibreries és gestionada de forma totalment automàtica.\nEl 6 de novembre de 2005, la base de dades de paquets estava formada per 13.590 components.\nCompatibilitat amb GNU/LinuxModifica\nFreeBSD incorpora compatibilitat binària amb molts sistemes operatius UNIX, incloent GNU. D'aquesta manera es permet que programari GNU/Linux que només es distribueix en format binari es pugui executar a FreeBSD. Encara que hi ha moltes aplicacions que s'executen sense problemes amb la compatibilitat amb GNU/Linux, cal tenir en compte que la compatibilitat no és completa al 100%, fet que pot provocar algunes incidències puntuals.\nIgual que els seus sistemes operatius germans, OpenBSD i NetBSD, el codi de FreeBSD té una llicència de tipus BSD, que permet que qualsevol pugui utilitzar i redistribuir el codi com vulgui, sempre que no elimini la nota de dret de còpia i el text de la llicència BSD. Cal destacar que aquest fet no prohibeix redistribuir el codi amb altres llicències.\nLlançaments de FreeBSDModifica\nArticle principal: Llançaments de FreeBSD\nFreeBSD 8 Arxivat 2010-06-15 a Wayback Machine. FreeBSD 8 (en)\nA Wikimedia Commons hi ha contingut multimèdia relatiu a: FreeBSD\nIntèrpret d'ordres gratuït FreeBSD Arxivat 2007-10-17 a Wayback Machine.\nFreeBSD 8 Arxivat 2010-08-02 a Wayback Machine. FreeBSD 8 review (en)\nObtingut de «https://ca.wikipedia.org/w/index.php?title=FreeBSD&oldid=29906993»\nDarrera modificació: 8 abr 2022 a les 14:08\nLa pàgina va ser modificada per darrera vegada el 8 abr 2022 a les 14:08.


Salut diu que els docents estan entre el personal essencial i seran vacunats en els propers tres mesos - EbreDigital.cat\nEl secretari de Salut Pública, Josep Maria Argimon, ha assegurat que els docents entren en la fase de vacunació del personal essencial, que s’enceta aquest dimarts amb farmacèutics i fisioterapeutes, entre d’altres. Així, ha afirmat que els docents seran vacunats “al llarg dels propers tres mesos“. “Però hem d’entendre que no tots poden ser el primer dia“, ha dit a Catalunya Ràdio. D’altra banda, ha explicat que s’han fet gestions perquè el Camp Nou sigui un dels punts de vacunació en la fase general i ha afegit que es busquen llocs “emblemàtics” per enviar el missatge de la importància de la vacunació. Ha expressat el seu desig que la Sagrada Família sigui un d’aquests espais, tot i que ha afirmat que no s’ha iniciat cap gestió. Un altre dels espais que ha mencionat Argimon ha estat la Sala Oval del Museu Nacional d’Art de Catalunya (MNAC).